الاحتلال
والله محد دوخنا وجرنهَليورهَاسنين واسنينغير السياسيين المختلفين، الي ما شفنهَ من وراهم خير ولا راح انشوف، لأن ما إجه وكت واتفقوا على شغلهَ وريحونهوريحوا نفسهم.
ولو نرجع للبداية ونباوع المواقف زين راح نشوف قسم من عدهمصفگواللأمريكان بكل حيلهم، وگالوا حررونه، وگبالهم قسم آخر طلعواشايلين تفگهموگالوا إحتلونا، ولازم نقاتلهم ونطلعهم خارج الحدود مكسورين.وإفترت دنيانا فر،وانگلبت الآية فوگ حدر،والسياسيين والسياسه انگلبت وياها، إلي صفگرجع يحتج وشال بندقية، ولزم بايده هاونوگال باطل لازم أطلعهم بالگوة، وأهل البنادق انچووا ولمن حمت الحديدة ذبوا بنادقهم وراحوا يركضون وره الأمريكان ويصيحون تعالونهَ يا أهل الرحم، يبالله عليكم، ارجعوا.
وضلوا الربع على هالرنهَ، لا همه متفقين على راي ولا متوحدين على موقف ولا على قرار. يعني المهم بالنسبة الهم يختلفون، يمكن يعتقد واحدهم لمن يختلف الناستحسبه چبير، وهو من يمه ينفش ريشة مثل الفسيفس عباله صدگ صار چبير.
أگول صار أكثر من خمسطعش سنه ماعدنه شغل وعمل غير نختلف، تصوروا حتى لمن الأمريكان همه گالوا على نفسهم محتلين، ودگتهم الي سووها احتلال، هم اختلفنه ورجعوقسم يگولون لا هذا مو احتلال، هذا تحرير.
زين ما مليتوا، ما تهجعون، ما تسكتون وتخلون إلي يديرالبلاد يمشي بالدرب ويتحمل المسؤولية،ومن يغلط عود هيجوا عليه وحاسبوه مثل ما تسوي باقي شعوب العالم،تره هذا درب الديمقراطية، وبلياه راحنبقى نراوح بمكاننا، وراح ننجر للتقسيم إلي بينت ضواياته من بعيد بسبب اختلافاتنا الماصخهَ.